Simmonds voitti Palmassa 2006 junioreiden Euroopan-mestaruuden 200 metrin selkäuinnissa sekä oli toinen 100 metrin selkäuinnissa ja 4 × 200 metrin vapaauintiviestissä. Budapestin EM-kilpailuissa 2006 hän ui alkuerissä Britannian 4 × 100 metrin sekauintiviestijoukkueessa, joka voitti lopulta mestaruuden. Saman vuoden lyhyen radan EM-kisoissa Helsingissä hän sai pronssia 200 metrin selkäuinnissa ja 4 × 50 metrin sekauintiviestissä. Melbournen MM-kilpailuissa 2007 hän oli seitsemäs 200 metrin selkäuinnissa.